08. srpnja 2024. godine

Temeljem točke *1.7. Objašnjenja i izmjene poziva na dostavu ponuda*, Poziva na dostavu ponuda ako Naručitelj za vrijeme roka za dostavu ponuda mijenja Poziv na dostavu ponuda, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i prvotni Poziv na dostavu ponuda. U sklopu postupka nabave, *EBN 39-2024 - Nabava radova zamjene vertikalnih znakova i rubnih svjetala staza za vožnju*, Naručitelj, Međunarodna zračna luka Zagreb d.d., Ulica Rudolfa Fizira 1, Velika Gorica, Hrvatska, OIB: 79446233150, ovim putem objavljuje:

**I. Izmjenu Poziva na dostavu ponuda**

Naručitelj je u Pozivu na dostavu ponuda izvršio sljedeće izmjene:

1. U točki *1.3.* *Popis gospodarskih subjekata s kojima je naručitelj u sukobu interesa*, Poziva na dostavu ponuda, izmijenjen je dio teksta te isti sada glasi:
* *AMS Airport Management Services d.o.o., Ulica Rudolfa Fizira 1, 10 410 Velika Gorica, Republika Hrvatska, OIB: 46128340273;*
* *TAV Havalimanlari Holding A.S. - Podružnica Zagreb, Poljana Zvonimira Dražića 2, 10 000 Zagreb, Republika Hrvatska, OIB: 67549929023;*
* *BINA - ISTRA, d. d., Zrinščak 57, 52426 Lupoglav, Republika Hrvatska, OIB: 13439120211;*
* *BINA - ISTRA UPRAVLJANJE I ODRŽAVANJE, društvo s ograničenom odgovornošću za upravljanje i održavanje autoceste, Zrinščak 57, 52426 Lupoglav, Republika Hrvatska, OIB: 76757137512.*
* *TIPPING POINT, obrt za usluge savjetovanja, Zagreb, I. Petruševec IV. odvojak 61, OIB: 06773381986*

1. U *članku 7. stavku 14. Prijeloga ugovora* izmijenjen je dio teksta te isti sada glasi:

*(14) Izvođač će kao ugovaratelj osiguranja i kao osiguranik (Izvođač, podizvođači) s osiguravajućim društvom Naručitelju o vlastitom trošku sklopiti policu osiguranja:*

*1. C.A.R. – Construction All Risk polica osiguranja svih rizika izvođača građevinskih radova – Sekcija I na punu vrijednost projekta, uključujući rizike osiguranja od Potresa te Poplave, bujice i visoke vode i oluje.*

*2. Ugovoriti dodatna osigurateljna pokrića, a kako slijedi:*

*- Postojeća imovina ili imovina koja pripada ili predana na brigu, čuvanje ili nadzor, a koja je u vlasništvu investitora, na limit od najmanje 100.000,00 EUR,*

*- Pokriće za osigurane ugovorne radove preuzete ili predane na uporabu*

*3.Opća odgovornost prema trećim osobama (posjetitelji gradilišta, nadzor i ostala kontrolna tijela koja će dolaziti na gradilište smatraju se trećim osobama) uključivo uzajamnu odgovornost i ekološke štete (onečišćenje okoliša i posljedične štete - narušavanje zdravlja ili smrt trećih osoba i oštećenje ili uništenje imovine trećih osoba), na limit po štetnom događaju od najmanje 1.000.000 EUR uz dvostruki agregatni limit za vrijeme trajanja radova te održavanja,*

*- Ostale osigurateljeve obveze na način da se Kupac smatra dodatnim osiguranikom po riziku osiguranja od odgovornosti,*

*- Osiguranje od odgovornosti - U pokriće su uključene i štete nastale radi posjedovanja ili upotrebe motornih vozila i drugih vozila na motorni pogon (samohodnih radnih strojeva, radnih i ostalih vozila),*

*4. Odgovornost prema radnicima izvođača, uključivo djelatnike podizvođača - na limit po štetnom događaju od najmanje 500.000,00 EUR po štetnom događaju i ukupno za vrijeme trajanja radova*

*Na ugovaranje navedenih opasnosti može se primjenjivati franšiza, te se police osiguranja kao i osigurateljno pokriće ugovaraju s mogućnosti primjene iste, dok se franšiza u slučaju ugovaranja, ugovara na teret ugovaratelja. Trajanje osiguranja se ugovara do Roka završetka + 30 dana. Ako dođe do produženja roka onda i trajanje osiguranja treba biti produženo na Rok završetka + 30 dana, a pod istim uvjetima i na isti način. Izvođač je dužan u roku 30 (trideset) dana od dana kada Ugovor potpiše i posljednja ugovorna strana, dostaviti Naručitelju police osiguranja iz ovog članka, ali u svakom slučaju prije započinjanja Radova na Lokaciji.“*

1. U sklopu Prijedloga ugovora naručitelj prilaže *Prilog 3. Posebni uvjeti izvođenja Radova* sukladno članku 1. stavku 3. Ugovora*.*

 Članovi stručnog povjerenstva